पाएं अपने शहर की ताज़ा ख़बरें और फ्री ई-पेपरडाउनलोड करें
यूं तो खाकी पर कई बार दाग लगते आए है। ऐसे भी काफी पुलिसकर्मी है, जिनके बुलंद इकबाल से खाकी चमक रही है। ऐसा ही एक वाक्या मंगलवार को हुआ जब गांव से जयपुर आते समय एक युवक का बस में पर्स गिर गया। बस में सफर कर रहे एक कांस्टेबल को पर्स मिल गया। कांस्टेबल ने पर्स के बारे में बस में मौजूद लोगों से पूछा। किसी को कुछ पता नहीं लगा। कांस्टेबल ने पर्स की डायरी में मौजूद नंबरों से बात कर मालिक को पर्स लौटा दिया। एडीएसपी आलोक सिंघल ने बताया कि कांस्टेबल चंद्रभान ने ईमानदारी का परिचय दिया है। वह सुबह 8 बजे रोडवेज बस से उतरकर डयूटी पर आ रहा था। तभी उनको एक पर्स मिला। उन्होंने बस में बैठे यात्रियों से पर्स के बारे में पूछताछ की। किसी भी यात्री ने पर्स के बारे में कुछ नहीं बताया।
पर्स में मिली डायरी में अजय कुमार नायक के मोबाइल नंबर मिले। बात करने पर अजय ने बताया कि उनके दोस्त रोहिताश का पर्स है। अजय ने उन्हें रोहिताश के नंबर भी बताएं। उन्होंने नंबरों पर बातचीत की। पूछताछ में रोहिताश ने उनको बताया कि पर्स में उसके दस्तावेज, एटीएम, फोटो, डायरी व 2700 रुपए रखे हुए थे। गांव से जयपुर बस में आते समय उसका पर्स गिर गया। तब चंद्रभान ने उसको कहा कि वह पुलिस लाइन जयपुर में कांस्टेबल है। कुछ देर के बाद दौसा अचलपुरा निवासी रोहिताश पुलिस लाइन में पहुंच गया। रोहिताश ने अपने दस्तावेज दिखाएं।
रिश्तेदार से मिलने आया था जयपुर
रोहिताश ने बताया कि वह रिश्तेदार से मिलने के लिए जयपुर आया था। वह बीए की पढ़ाई कर रहा है। सुबह करीब 6.30 बजे वह बस में जयपुर जाने के लिए बैठा था। जयपुर में वह 8.30 बजे बस से उतरा। वह ऑटो में बैठकर ट्रांसपोर्ट नगर में पहुंच गया। ऑटो से उतर कर उसने रुपए देने के लिए जेब में हाथ डाला तो पर्स नहीं मिला। वह परेशान हो गया। तब कांस्टेबल चंद्रभान ने उसे फोन किया। वह ऑटो लेकर पुलिस लाइन में पहुंचा और पर्स मिल गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn